Μια πραγματικά αξέχαστη εμπειρία. Ένα παραδοσιακό σπίτι χτισμένο με την κυκλαδίτικη αρχιτεκτονική. Μεγάλο και πεντακάθαρο. Βρίσκεται στα Αποίκια που είναι ιστορικός οικισμός της Άνδρου, κοντά στην πηγή Σάριζα. Το σημείο είναι στρατηγικό αφού απέχει μόλις 8 λεπτά από την χώρα Άνδρου και είναι κοντά σε όλους τους δρόμους που οδηγούν στα υπόλοιπα μέρη του νησιού.
Η κυρία Ειρήνη είναι εκείνη που δίνει αξία σε όλο αυτό. Διακριτική, εγκάρδια και πρόσχαρη. Έδειξε πραγματικό ενδιαφέρον για τις ανάγκες μας.
Το σπίτι είναι ιδανικό για οικογένειες. Εμάς ήταν οι πρώτες διακοπές με το ενός έτους παιδί μας και όλα κύλησαν ομαλά. Διαθέτει εξοπλισμένη κουζίνα, ένα δωμάτιο με ένα διπλό κρεβάτι, ένα δωμάτιο με ένα μόνο κρεβάτι, μεγάλο σαλόνι με έναν καναπέ κρεβάτι μονό και ένα μεγάλο μπάνιο. Η βεράντα είναι καλή και έχει ωραία θέα.
Ευχαριστούμε πολύ για όλα και σίγουρα θα ξαναπάμε.